Willelmus, decanus Autissiod., omnibus presentes litteras inspecturis, salutem in Domino. Noveritis quod in nostra presencia constituta, Lora, relicta Lebini, cambitoris, dedit in perpetuam elemosinam ecclesie Beati-Germani Altissiorodorensis quoddam stallum in quo vendunt unctarii juctum tabule in cambino, quam Eustachia, mater sua, et Stephanus, frater suus, dederunt pro remedio animarum suarum eidem ecclesie; et nos, ad peticionem dicte Lore presentibus litteris sigillum nostrum ad majorem firmitatem et cautelam fecimus apponi. Datum in vigilia Beati-Johannis-Baptiste, anno Gracie Mº CCº nono-decimo mense junii.